[{"text_idx": "#000002", "text": "27 bis. Excursion sur l'ile de Fan\u00f8"}, {"text_idx": "#000003", "text": "Nous avions de\u0301cide\u0301 de visiter aujourd'hui l'i\u0302le de Fan\u00f8."}, {"text_idx": "#000004", "text": "Ni decidis viziti la insulon Fan\u00f8 hodiau\u0306."}, {"text_idx": "#000005", "text": "La vetero c\u0302i matene ne estas bonega : la c\u0302ielo estas griza, pluvegas kaj la vento blovas vere forte."}, {"text_idx": "#000006", "text": "Antau\u0306 ol foriri, ni serc\u0302as pos\u0302tmarkon por sendi leteron. Ni demandas al pasanto, kie estas la pos\u0302tejo. Li s\u0302ajnas surprizita de nia demando ; li respondas, ke postejoj ne plu ekzistas, au\u0306 preskau\u0306. Ni demandas al li kie ac\u0302eti pos\u0302tmarkon. Li klarigas al ni, ke neniu plu ac\u0302etas pos\u0302tmarkojn, la danoj presas ilin en la retejo de Pos\u0302tejo. Ni renkontas dungiton de la loka ekvivalento de Chronopost. Li direktas nin al vendejo kiu, li pensas, vendas pos\u0302tmarkojn. Huf!"}, {"text_idx": "#000007", "text": "Direkto : la haveno, kie ni ac\u0302etas niajn biletojn por la pramo, kiu kondukos nin al la insulo Fan\u00f8 en c\u0302irkau\u0306 dek du minutoj. La rotacio estas konstanta kaj la boatoj sekvas unu la alian."}, {"text_idx": "#000008", "text": "Alveninte al la haveno de Nordby, ni prenas la biciklan vojon kiu lau\u0306iras la c\u0302efan vojon kiu transiras la insulon de nordo al sudo, poste ni g\u0302iras dekstren por atingi la strandon de Rindby Strand kie ni piknikas fronte al la maro sur unu el la du benkoj starigitaj rande al la plag\u0302o, la bierskatolo zorge enprofundig\u0302ita en la sablon por malhelpi la perfortan venton blovantan de la fronto renversi g\u0302in."}, {"text_idx": "#000009", "text": "Vi ne povas vidi la venton. Ni s\u0302atus povi foti g\u0302in sed g\u0302i estas neebla. G\u0302i estas perceptebla nur per siaj efikoj. Ni sentas g\u0302in sur la hau\u0306to. G\u0302i devigas vin firme kaj atente teni la stirilon au\u0306 g\u0302i pus\u0302us vin ekstere de la vojo: vi devas obstine pus\u0302i la pedalojn. Vi povas au\u0306di g\u0302in kanti en la spokoj de la radoj. La plantoj de la duno ondulas kaj kus\u0302ig\u0302as sub la blovo de la vento. Iom seka sablo enflugas, formante kiel nubo, kiu ondulas kiel serpento preskau\u0306 c\u0302e grunda nivelo."}, {"text_idx": "#000010", "text": "Au\u0306toj veturas sur la plag\u0302o \u2013 s\u0302ajnas al ni stranga sed g\u0302i estas rajtigita c\u0302i tie \u2013. Deko da veturiloj estas parkitaj nur kelkajn metrojn de la maro."}, {"text_idx": "#000011", "text": "Estas ankau\u0306 promenantoj kaj kelkaj biciklantoj ; ili estas vestitaj per T-c\u0302emizoj, kiam ni surmetas longajn manikajn j\u0302erzojn kaj ventomantelojn. Ili estas alkutimitaj al tio."}, {"text_idx": "#000012", "text": "Ni denove surselig\u0302aas por atingi la vilag\u0302on S\u00f8nderho, c\u0302e la suda bordo de la insulo."}, {"text_idx": "#000013", "text": "Estas sufic\u0302e malnovaj domoj kun pajlaj tegmentoj. Kelkaj stratoj estas kovritak per gruzo au\u0306 ec\u0302 nur per herbo. La tuto s\u0302ajnas aparteni al la pasinteco, tamen ni vidas la s\u0302argostacion por elektraj veturiloj. Bone, ni ne falis en spacotempan fau\u0306lton."}, {"text_idx": "#000014", "text": "C\u0302i tie estas pli da homoj ol sur la plag\u0302o, sed tamen ne tro multe : ni estas en labortagoj kaj la vetero ne estas bela."}, {"text_idx": "#000015", "text": "Antau\u0306 domo, ni vidas vendotablon, kie diversaj brokantaj\u0302oj estas vendataj: vazaj\u0302oj, vestaj\u0302oj, diversaj objektoj, en sufic\u0302e bona au\u0306 malbonastato. S\u0302ajnas esti dana kutimo konstante organizi brokantojn antau\u0306 la domo."}, {"text_idx": "#000016", "text": "Estas tempo reir i: restas c\u0302irkau\u0306 dek kvin kilometroj g\u0302is la haveno. Ni elektas la okcidentan vojon. G\u0302i estas longa vojo en rekta linio, c\u0302irkau\u0306 dek kilometrojn longa, farita el kompaktigita sablo kiu staras inter la plag\u0302o, proksimume kvindek metrojn de la maro kaj la duno. Au\u0306tistas rajtas c\u0302i tie veturi sed pliofte ni vidas ion ajn, kio flugas. La vento reg\u0302as c\u0302i tie."}, {"text_idx": "#000017", "text": "Ni finfine revenas al Nordby kie ni vizitas la vilag\u0302on. G\u0302i estas multe pli turisma kun multaj kafejoj, restoracioj, vestaj\u0302butikoj, sukcena juvelvendisto - vi povas trovi kelkajn c\u0302i tie, s\u0302ajnas. La vilag\u0302o estas sufic\u0302e bela sed mankas la magia c\u0302armo de S\u00f8nderho."}, {"text_idx": "#000018", "text": "Ni prenas la boaton reen. Neniu kontrolo, neniu bileto. Fakte, krom tiuj kiuj venis nag\u0302ante, c\u0302iuj pasag\u0302eroj nepre prenis la pramon par alveni en la insulon kaj pagis sian biletprezon. La boato foriras tuj kiam ni ens\u0302ipig\u0302as. Ni estas reen en Esbjerg. Apenau\u0306 ni tus\u0302as la teron, la unuaj gutoj falas. La pluvego devigas nin s\u0302irmig\u0302i dum kvaronhoro antau\u0306 ol atingi nian log\u0302ejon."}, {"text_idx": "#000020", "text": "Quels ciels , quelles plages , quel vent !"}]